13. Danmarkskortet over omgørelsesprocenter på socialområdet 2020 (Åben)
Tidl. politisk behandling BY, 27.10.20, pkt. 16
Forventet sagsgang
BS-U, SS-U, ØK, BY
Lovgrundlag
Retssikkerhedsloven
SAGENS INDHOLD
Byrådet skal i denne sag tage stilling til Social- og Ældreministeriets Danmarkskort over 
omgørelsesprocenter på socialområdet for 2020, herunder de initiativer, der iværksættes i forlængelse af 
statistikken.
Social- og Ældreministeriet offentliggør årligt et Danmarkskort over omgørelsesprocenter på socialområdet. 
Danmarkskortet viser de enkelte kommuners omgørelsesprocenter inden for en række udvalgte 
afgørelsestyper. Danmarkskortet er dermed en grafisk fremstilling af dele af Ankestyrelsens statistik, hvor 
kommuner kan sammenlignes på tværs. 
Formålet med Danmarkskortet er at øge den lokalpolitiske opmærksomhed på vigtigheden af, at 
kommunerne overholder lovgivningen og medvirke til, at kommunerne drøfter og tager initiativer til at 
forbedre kvaliteten af sagsbehandlingen. 
Siden 2018 har det været et lovkrav, at Byrådet en gang om året skal behandle Danmarkskortet.
Danmarkskortet, der er opdelt i tre kort for henholdsvis socialområdet (børn og voksne), 
børnehandicapområdet og voksenhandicapområdet, omhandler alene afgørelser efter serviceloven i 2020. 
Afgørelser efter fx dagtilbudsloven og almenboligloven samt alle afgørelser på arbejdsmarkedsområdet 
fremgår derfor ikke af de tre kort. Vedlagt er en grafisk model som illustrerer hvilke områder, der er omfattet 
af Ankestyrelsens statistik og hvilke, der er omfattet af Danmarkskortet.
Danmarkskortet for socialområdet (børn og voksne) omfatter følgende: 

Alle bestemmelser i serviceloven, hvor der er kommunal klageadgang.
Danmarkskortet for børnehandicapområdet omfatter følgende: 

Else Holm og hjemmetræning m.m. 

Merudgiftsydelse 

Tabt arbejdsfortjeneste 

Personlig hjælp og ledsagelse. 
Danmarkskortet for voksenhandicapområdet omfatter følgende: 

Kontante tilskud 

Borgerstyret personlig assistance

Ledsageordning 

Merudgifter. 
Sagsnr. EMN-2020-18656
DokID: 2472934
Jeppe Jensen
Byråd
28-09-2021 19:00
Omgørelsesprocenterne for de specifikke bestemmelser, der er omfattet af Danmarkskortene, kan ses via 
ovenstående links. Kortene er offentliggjort som interaktive kort på [adresse] og Ældreministeriets 
hjemmeside.
Det bemærkes, at Danmarkskortet igennem de seneste tre år har været behandlet sammen med 
Ankestyrelsens statistik over ankeafgørelser. Byrådet har senest behandlet den samlede sag vedr. 
ankestatistik og [adresse] på sit møde 27. oktober 2020. 
Siden byrådets behandling i oktober 2020 er sagerne behandlet som to separate sager. Dette skyldes bl.a., 
at Ankestyrelsens statistik og Danmarkskortet omfatter forskellige lov- og sagsområder. Endvidere 
offentliggøres Ankestyrelsens statistik og Danmarkskortet på forskellige tidspunkter. En adskillelse af de to 
sager sikrer således et bedre overblik i sagerne og en mere rettidig behandling. 
Byrådet har behandlet sagen om Ankestyrelsens statistik over ankeafgørelser 2020 på sit møde 27. april 
2021.
VURDERING
Ankestyrelsen har i 2020 truffet afgørelse i 133 klagesager inden for de bestemmelser, som er omfattet af 
Danmarkskortet på socialområdet i [adresse].
I de behandlede sager kan Ankestyrelsen enten vælge at stadfæste eller ændre/omgøre kommunens 
afgørelse eller at hjemvise den pågældende sag til fornyet behandling. Ankestyrelsens begreber i forhold 
til klagesager er udspecificeret i vedlagte notat. 
Tabellen nedenfor viser en oversigt over de afgørelser som er omfattet af Danmarkskortet på 
socialområdet i [adresse].
2018
2019
2020
Afgjorte sager i alt
87
93
133
Stadfæstelse
67 %
60 %
67 %
Ophævelse/ændring
8 %
12 %
13 %
Hjemvisning
25 %
28%
20 %
Omgørelsesprocent
33 %
40 %
33 %
Til sammenligning var den landsgennemsnitlige omgørelsesprocent i 2018 på 36, i 2019 på 41 og i 2020 
på 36,3.
 
Tabellen viser, at Ankestyrelsen i 2020 valgte at stadfæste 67% af de påklagede sager fra børne- og 
familieområdet og socialområdet i [adresse], hvilket er udtryk for, at Ankestyrelsen har været 
enig i størstedelen af afgørelserne. 
Det bemærkes endvidere, at det kun er en lille del af de afgørelser, som kommunen træffer, der bliver 
påklaget til Ankestyrelsen. Omgørelsesprocenten er dermed ikke et generelt udtryk for kvaliteten af 
kommunernes sagsbehandling.
Nedenfor er en sammenfatning for hvert område. 
Børn og Kultur
Ankestyrelsen har i 2020 behandlet 60 klagesager inden for de særlige bestemmelser, som er omfattet af 
Danmarkskortet på børnehandicapområdet. Heraf er 19 sager omgjort, hvilket giver en omgørelsesprocent 
på 32. Til sammenligning er omgørelsesprocenten på landsplan 52. 
Ankestyrelsen stadfæstede 68 % af afgørelserne. Den landsgennemsnitlige stadfæstelsesprocent var 52.
I 2020 hjemviste Ankestyrelsen 18 % af klagesagerne og ændrede/ophævede 13 % af klagesagerne. Til 
sammenligning hjemviste Ankestyrelsen på landsplan i 2020 36,5 % af klagesagerne og 
ændrede/ophævede 15,5 % af klagesagerne. 
Størstedelen af de hjemviste eller ændrede/ophævede afgørelser skyldes, at sagerne efter Ankestyrelsens 
vurdering ikke er blevet oplyst og undersøgt i tilstrækkelig grad, eller at afgørelserne ikke er tilstrækkeligt 
begrundet. 
Børn og Kultur vurderer, at Ankestyrelsen stiller store krav til oplysningsgrundlaget i sagen, hvilket også 
underbygges af det analyse- og læringsforløb, som Børn og Kultur gennemførte i 2019 og 2020. Børn og 
Kultur vurderer ligeledes, at kravet til grundigere oplysningsgrundlag i nogle sager kan være en udfordring 
i forhold til at overholde de lovgivningsmæssig bestemte sagsbehandlingsfrister, når der ligeledes skal 
indhentes oplysninger fra flere forskellige aktører. 
Børn og Kultur arbejder kontinuerligt med at kvalificere sagsbehandlingen, og der er fortsat fokus på at få 
indsamlet de nødvendige oplysninger, så sager ikke hjemvises pga. manglende oplysning og 
dokumentation.
Byrådet har på baggrund af tidligere behandling af Ankestyrelsens statistik (6. april 2021) godkendt, at Børn 
og Kultur skulle iværksætte følgende initiativer:

Øget socialfaglig bemanding på Børnehandicapområdet.

Juridisk kompetenceudvikling fra Ankestyrelsen samt forløb om styrket borgerkontakt for Børn og 
Familie.

Revidering af forvaltningens afgørelsesskabeloner.

Øget sparring med forvaltningens jurister. 

Forvaltningens jurister gennemlæser og godkender alle genvurderinger, inden de sendes til borgerne.
Dertil kommer det analyse- og læringsforløb, Børn og Kultur gennemførte i 2019-20 sammen med 
Ankestyrelsen på børnehandicapområdet. 
Da forvaltningen kan se, at det har skabt en positiv effekt at igangsætte ovenstående initiativer, foreslås 
det, at tiltagene videreføres. 
Social og Sundhed
Ankestyrelsen har i 2020 behandlet 14 klagesager inden for de særlige bestemmelser, som er omfattet af 
Danmarkskortet på voksenhandicapområdet. Heraf er 6 sager omgjort, hvilket giver en omgørelsesprocent 
på 43. Til sammenligning er omgørelsesprocenten på landsplan 42,4. 
Ankestyrelsen stadfæstede 57 % af afgørelserne. Den landsgennemsnitlige stadfæstelsesprocent var 57,5.
I 2020 hjemviste Ankestyrelsen 36 % af klagesagerne og ændrede/ophævede 7 % af klagesagerne på 
social- og sundhedsområdet. Til sammenligning hjemviste Ankestyrelsen på landsplan i 2020 35,2 % af 
klagesagerne og ændrede/ophævede 7,3 % af klagesagerne. 
Det bemærkes, at fire ud af de i alt fem hjemviste sager omhandler kompensation for merudgifter som følge 
af en funktionsnedsættelse, hvor hjemvisningerne begrundes med mangelfuld dokumentation og oplysning 
af sagerne.
Social og Sundhed arbejder løbende med at opkvalificere sagsbehandlingen og har særligt fokus på at 
afklare mere præcist, hvilke krav Ankestyrelsen stiller til oplysningen af sagerne, samt hvilken form for 
dokumentation Ankestyrelsen kræver på de enkelte sagsområder.
Byrådet har på baggrund af tidligere behandling af Ankestyrelsens statistik (6. april 2021) godkendt 
følgende opfølgende initiativer:
”Social og Sundhed arbejder løbende med at kvalificere sagsbehandlingen, og der er fortsat fokus på at få 
indsamlet de nødvendige oplysninger og på at imødekomme kravene om inddragelse af objektive kriterier, 
så sager ikke hjemvises pga. manglende oplysning og dokumentation.” 
Forvaltningen foreslår, at dette arbejde videreføres.
ØKONOMI
For Favrskov Kommune er der umiddelbart ingen direkte økonomiske konsekvenser forbundet med sagen.
INDDRAGELSE
Ældrerådet og Handicaprådet er blevet hørt om det statistiske materiale, der ligger til grund for 
Danmarkskortet, i forbindelse med sagen om ”Ankestyrelsens statistik over ankeafgørelser 2020”, som 
Byrådet behandlede 6. april 2021. Efter aftale med rådenes formænd foretages der ikke en særskilt høring 
i denne sag.
INDSTILLING
Direktørerne for Børn og Kultur og Social og Sundhed indstiller til Byrådet: 
1.
At Social- og Ældreministeriets Danmarkskort over omgørelsesprocenter på socialområdet for 2020 på 
Børne- og Skoleudvalgets område tages til efterretning, og at de iværksatte initiativer godkendes. 
2.
At Social- og Ældreministeriets Danmarkskort over omgørelsesprocenter på socialområdet for 2020 på 
Social- og Sundhedsudvalgets område tages til efterretning, og at de iværksatte initiativer godkendes. 
BESLUTNING
Social- og Sundhedsudvalget, 7. september 2021:
Fraværende: Justina Knudsen
Ad 2 indstilles godkendt.
Børne- og Skoleudvalget, 8. september 2021:
Fraværende: Ingen
Ad 1 indstilles godkendt.
”Notat om omgørelsesprocenter fra [adresse] børnehandicapområdet ift. sammenlignelige 
kommuner” vedlægges ved fremsendelse til Økonomiudvalget.
 Økonomiudvalget, 21. september 2021:
Fraværende: Ingen
Indstilles godkendt.
Byrådet, 28. september 2021:
Fraværende: Justina Knudsen og Clavs Larsen.
Godkendt.
Bilag
1.
Figur vedrørende Ankestyrelsens statistik (2475347)
2.
Notat til BSU vedr. omgørelsesprocenter ift. sammenlignelige kommuner (2482838)
3.
Ankestyrelsens begreber i forhold til klagesager 2020 (2406957)
